Tájékoztató IKEB engedélykéréshez

Első lépésként fontos, hogy az egyetemen a témavezetőjével egyeztesse a kutatási tervét, majd keressen a SE-Rehabilitációs Klinikán témavezetőt. A kész anyagot a témavezetők jóváhagyása után tudja csak beadni a SE-RK-IKEB-hez. A témavezető választásában kérem, forduljon segítségért Dr. Révay Edit PhD tudományos főmunkatárshoz, e-mail címe: revay.edit@semmelweis.hu

Ugyancsak feltétel a beadáshoz, hogy az érintett osztály, osztályok osztályvezető főorvosától is engedélyt kell kérnie ahhoz, hogy az osztályán lévő betegekkel kapcsolatos vizsgálatot/kutatást/felmérést az igazgatói befogadás után elvégezhesse. A témavezető és az osztályvezető jóváhagyásáról nem kell külön aláíratott dokumentumot csatolnia, elég, ha az ellenőrző listán Ön nyilatkozik arról, hogy megtörtént a jóváhagyás.

Felhívom figyelmét, hogy nem minden esetben kell minden dokumentumot csatolnia, kérem, kövesse a tájékoztatót, amit az űrlap végén talál és az alapján értelemszerűen töltse ki a sablonokat.

Kérem, ha kérdése lenne, keressen! Amennyiben szeretné, hogy az IKEB a következő ülésén tárgyalja a kérelmét, akkor legkésőbb a honlapon megadott határidőig szíveskedjen e-mailben megküldeni részemre a revay.edit@semmelweis.hu email címre.

Üdvözlettel: Dr. Révay Edit PhD

Tudományos főmunkatárs